
          Nr.27/498

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.68/2004 privind unele măsuri în domeniul învăţământului (P.L.X.645/2004)

1.În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa P.L.X. 645 din 1 noiembrie 2004, Comisia pentru învăţământ, ştiinţă, tineret şi sport şi Comisia pentru muncă şi protecţie socială au fost sesizate spre dezbatere şi avizare pe fond cu proiectul de Lege pentru aprobarea Ordonanţei de urgenţă a Guvernului nr.68/2004 privind unele măsuri în domeniul învăţământului. 

Proiectul de lege a fost avizat de Consiliul Legislativ.Proiectul de lege are ca obiect de reglementare acordarea unei majorări a salariilor de bază în vederea stimulării personalului din instituţiile şi unităţile de învăţământ, ca rezultat al negocierilor cu sindicate reprezentative din învăţământ.

2. În raport de obiectul şi conţinutul său, proiectul de lege face parte din categoria legilor organice, potrivit prevederilor art.73 din Constituţia României. 

3. La lucrări au fost prezenţi toţi membrii Comisiei pentru învăţământ, ştiinţă, tineret şi sport şi 19 membri din 20 ai Comisiei pentru muncă şi protecţie socială. La dezbaterea proiectului de Lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Irinel Chiran, secretar de stat, Ministerul Educaţiei şi Cercetării, George Ghelmez, şef serviciu, Victor Păunescu, consilier.

4. Camera Deputaţilor este prima Cameră sesizată.

În urma dezbaterii, în şedinta comună din 9 noiembrie 2004, Comisiile reunite, cu unanimitate de voturi, aprobă proiectul de lege, cu următoarele amendamente:

Nr.

crt.
Text iniţial 
Text propus de comisie

(autorul amendamentului)
Motivare
Camera

Decizională

1.

Articol unic - Se aprobă Ordonanţa de urgenţă a Guvernului nr.68 din 16 septembrie 2004 privind unele măsuri în domeniul învăţământului, publicată în Monitorul Oficial al României, Partea I, nr.875 din 24 septembrie 2004, cu următoarea modificare:

Senat

2.
Art.1 (1) – Începând cu luna octombrie 2004, coeficienţii de multiplicare pentru funcţiile didactice de predare prevăzute în anexele nr.II şi nr.III la Ordonanţa de urgenţă a Guvernului nr.38/2004 privind unele măsuri în domeniul învăţământului, se înlocuiesc cu valorile prevăzute în anexele nr.1 şi 2 la prezenta ordonanţă de urgenţă. Coeficienţii de multiplicare, prevăzuţi în anexele nr.1 şi 2, cuprind sporul de stabilitate şi sporul pentru suprasolicitare neuropsihică, corespunzător tranşelor de vechime în învăţământ, în conformitate cu prevederile art.50 alin.(11) şi (13) din Legea nr.128/1997 privind Statutul personalului didactic, cu modificările şi completările ulterioare.
Text nemodificat




---
După art.1 alin.(1) se introduce un alin.nou (2), cu următorul cuprins:

(2) Începând cu luna octombrie 2004, coeficienţii de multiplicare prevăzuţi în anexa nr.3 cuprind şi sporuri pentru suprasolicitare neuropsihică, corespunzător fiecărui grad/treaptă profesională, în conformitate cu prevederile art.50 alin.(13) din Legea nr.128/1997 privind Statutul personalului didactic, cu modificările şi completările ulterioare.

Autor: deputat Antonescu Niculae Napoleon.
De sporul pentru solicitare neurospihică trebuie să beneficieze şi personalul didactic auxiliar.



Art.1 (2) – Pentru personalul didactic de predare cu vechime de peste 10 ani în învăţământ, care nu îndeplineşte condiţia prevăzută în art.50 alin.(11) din Legea nr.128/1997, cu modificările şi completările ulterioare, pentru acordarea sporului de stabilitate, până la împlinirea vechimii neîntrerupte în învăţământ de peste 10 ani, salariile de bază se vor stabili pe baza coeficienţilor de multiplicare micşoraţi cu 15 %, faţă de cei prevăzuţi la tranşele respective, în anexele nr.1 şi 2.
Art.1 (3) – Pentru personalul didactic de predare cu vechime de peste 10 ani în învăţământ, care nu îndeplineşte condiţia prevăzută în art.50 alin.(11) din Legea nr.128/1997, cu modificările şi completările ulterioare, pentru acordarea sporului de stabilitate, până la împlinirea vechimii neîntrerupte în învăţământ de peste 10 ani, salariile de bază se vor stabili pe baza coeficienţilor de multiplicare prin împărţire cu 1,15 %, faţă de cei prevăzuţi la tranşele respective, în anexele nr.1 şi 2. 

Autor: deputat Antonescu Niculae Napoleon.
Pentru o mai bună precizare a modului de calcul. 

